pēc leģislatīvā akta projekta nosūtīšanas valstu parlamentiem,

saskaņā ar parasto likumdošanas procedūru,

tā kā:

(1)Covid-19 pandēmijas krīze būtiski ietekmē sabiedrību visā pasaulē, sākot ar veselības aprūpes sistēmām, un paredzams, ka tai būs nopietnas globālas sociālas un ekonomiskas sekas. Savienības atbildes stratēģijai vajadzētu būt visaptverošai, saskaņotai un integrētai, risinot gan sabiedrības veselības, gan sociālekonomiskās problēmas gan Savienībā, gan sadarbībā ar tās partnervalstīm, jo īpaši Āfrikā, Eiropas kaimiņvalstīs un ar saņēmējiem Rietumbalkānos, kas uzskaitīti Eiropas Parlamenta un Padomes Regulas (ES) Nr. 231/2014 I pielikumā. Covid-19 pandēmijai būs liela ietekme uz partnervalstu ekonomikas un makroekonomikas sistēmām. Valdības var saskarties ar grūtībām uzturēt makroekonomikas stabilitāti un saglabāt fiskālo telpu, lai aizsargātu visneaizsargātākos iedzīvotājus, uzņēmumus un darba ņēmējus un turpinātu sniegt veselības aprūpes un sociālos pamatpakalpojumus. Jo īpaši sagaidāms, ka maziem un vidējiem uzņēmumiem trūks likviditātes un apgrozāmā kapitāla un tādējādi tiks apdraudētas miljoniem darbvietu. Vietējās valūtas finansējums, visticamāk, kļūs vēl grūtāk iegūstams, savukārt valūtu nolietojums padarīs valūtas finansēšanu vēl riskantāku. Līdzīgas problēmas skars atjaunojamās enerģijas un citus infrastruktūras projektus, ko finansēs no ieņēmumiem no maksām.

(2)Papildus nepieciešamajiem pasākumiem un to sekām, kas trešām valstīm jāīsteno, lai novērstu Covid-19 pandēmiju, sociālekonomisko situāciju Rietumbalkānos vēl vairāk pasliktinās problēmas, ar kurām saskaras pati Savienība, ņemot vērā šo valstu tuvumu un savstarpējo atkarību no Savienības ekonomikas, kā arī to ekonomiskās un sociālās saiknes ar Savienību. Tāpēc Eiropas Fonda ilgtspējīgai attīstībai darbības joma būtu jāattiecina arī uz Rietumbalkāniem, lai palīdzētu tiem panākt ilgtspējīgu sociālekonomisko atlabšanu un noturību, atjaunot piegādes ķēdes un uzturēt makroekonomisko stabilitāti.

(3)Komisijas rīcībā ir spēcīgs instruments ieguldījumu risku mazināšanai – Eiropas Fonds ilgtspējīgai attīstībai (EFIA), kas ir 2017. gadā sāktā ārējo investīciju plāna finansēšanas struktūra. Šis instruments, kas pašlaik attiecas uz Eiropas kaimiņvalstīm un Subsahāras Āfriku, tiek īstenots partnerībā ar starptautiskām finanšu iestādēm un dalībvalstu attīstības un finanšu iestādēm. Visā pasaulē EFIA ir viena no lielākajām valsts garantiju programmām, ar ko atbalsta privātā sektora investīcijas attīstībā.

(4)Līguma par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas 137. panta 2. punktā ir noteikts, ka Apvienotā Karaliste un projekti, kuri atrodas Apvienotajā Karalistē, var pretendēt tikai uz tām finanšu operācijām, kurām ir Savienības budžeta garantijas no Eiropas Fondu ilgtspējīgai attīstībai (EFIA), ja minētās finanšu operācijas pirms Izstāšanās līguma spēkā stāšanās dienas ir apstiprinājuši subjekti un struktūras, tai skaitā EIB un Eiropas Investīciju fonds (EIF), vai personas, kas pilnvarotas īstenot minēto darbību daļu. Turklāt Izstāšanās līguma 143. panta 1. punktā Apvienotās Karalistes saistības par savu daļu Savienības iespējamajās saistībās ir ierobežotas ar tām iespējamajām saistībām, kas izriet no finanšu operācijām, par kurām Savienība ir pieņēmusi lēmumu pirms Izstāšanās līguma spēkā stāšanās dienas. Jebkādas iespējamās Savienības saistības saskaņā ar šo regulu seko pēc dienas, kad Apvienotā Karaliste izstājas no Savienības. Tāpēc šī regula nebūtu jāpiemēro Apvienotajai Karalistei un Apvienotajā Karalistē.

(5)Tāpēc attiecīgi būtu jāgroza Eiropas Parlamenta un Padomes Regula (ES) 2017/1601,

IR PIEŅĒMUŠI ŠO REGULU.

1. pants

Regulu (ES) 2017/1601 groza šādi:

(1)regulas 2. panta 4. punktu aizstāj ar šādu:

“4) “partnervalsts” ir valsts, kura parakstījusi ĀKK un ES Partnerattiecību nolīgumu, valsts, kura minēta Regulas (ES) Nr. 232/2014 I pielikumā, valsts, kura atbilst ģeogrāfiskās sadarbības kritērijiem saskaņā ar Eiropas Parlamenta un Padomes Regulu (ES) Nr. 233/2014, vai Regulas (ES) Nr. 231/2014* I pielikumā uzskaitīta saņēmēja Rietumbalkānos;

______________

*Eiropas Parlamenta un Padomes Regula (ES) Nr. 231/2014 (2014. gada 11. marts), ar ko izveido Pirmspievienošanās palīdzības instrumentu (IPA II) (OV L 77, 15.3.2014., 11. lpp.).”;

(2)regulas 3. pantu groza šādi:

a) 1 un 2. punktu aizstāj ar šādiem: